CELEX: 32013R0945
Language: hr
Date: 2013-10-02 00:00:00
Title: Provedbena uredba Komisije (EU) br. 945/2013 оd 2. listopada 2013. za odobrenje cipermetrina kao postojeće aktivne tvari za uporabu u biocidnim proizvodima za vrstu proizvoda 8  Tekst značajan za EGP

3.10.2013   
            
            
               HR
            
            
               Službeni list Europske unije
            
            
               L 261/23
            
         PROVEDBENA UREDBA KOMISIJE (EU) br. 945/2013
   оd 2. listopada 2013.
   za odobrenje cipermetrina kao postojeće aktivne tvari za uporabu u biocidnim proizvodima za vrstu proizvoda 8
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovog mogućeg uvrštavanja u priloge I., I.A ili I.B Direktivi 98/8/EZ Europskog parlamenta i Vijeća (3). Na tom se popisu nalazi i cipermetrin.
            
         
               (2)
            
            
               Na temelju Uredbe (EZ) br. 1451/2007, cipermetrin je ocijenjen u skladu s člankom 11. stavkom 2. Direktive 98/8/EZ za uporabu u vrsti proizvoda 8, sredstvima za zaštitu drva, kako je utvrđeno u Prilogu V. toj Direktivi, što odgovara vrsti proizvoda 8 kako je utvrđeno u Prilogu V. Uredbi (EU) br. 528/2012.
            
         
               (3)
            
            
               Belgija je imenovana državom članicom izvjestiteljicom te je 5. ožujka 2010. u skladu s člankom 14. stavcima 4. i 6. Uredbe (EZ) br. 1451/2007 Komisiji podnijela izvješće nadležnog tijela zajedno s preporukom.
            
         
               (4)
            
            
               Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi te revizije uneseni su 12. srpnja 2013. u izvješće o ocjeni u sklopu Stalnog odbora za biocidne proizvode.
            
         
               (5)
            
            
               Ocjene su pokazale da se može očekivati da će biocidni proizvodi koji se koriste u vrsti proizvoda 8 i sadrže cipermetrin zadovoljiti zahtjeve predviđene člankom 5. Direktive 98/8/EZ.
            
         
               (6)
            
            
               Stoga je potrebno odobriti uporabu cipermetrina u biocidnim proizvodima za vrstu proizvoda 8.
            
         
               (7)
            
            
               S obzirom na to da se ocjena nije odnosila na nanomaterijale, odobrenje ne bi trebalo obuhvaćati takve materijale, u skladu s člankom 4. stavkom 4. Uredbe (EU) br. 528/2012.
            
         
               (8)
            
            
               Prije odobrenja aktivne tvari potrebno je omogućiti razumno razdoblje kako bi se državama članicama, zainteresiranim stranama i po potrebi Komisiji omogućilo da se pripreme za ispunjavanje novih uvjeta.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   Cipermetrin se odobrava kao aktivna tvar za uporabu u biocidnim proizvodima za vrstu proizvoda 8, podložno specifikacijama i uvjetima iz Priloga ovoj Uredbi.
   Članak 2.
   Ova Uredba stupa na snagu dvadesetoga dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 167, 27.6.2012., str. 1.
   
      (2)  SL L 325, 11.12.2007., str. 3.
   
      (3)  SL L 123, 24.4.1998., str. 1.
   
      PRILOG
      
                  Uobičajeni naziv
               
               
                  Naziv IUPAC
                  Identifikacijski broj
               
               
                  Minimum čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebni uvjeti (2)
                  
               
            
                  Cipermetrin
               
               
                  Cipermetrin cis:trans/40:60
                  Naziv IUPAC:
                  (RS)-α-cijano-3fenoksibenzil-(1RS)-cis,trans-3-(2,2-diklorovinil)-2,2-dimetilciklopropankarboksilat
                  EZ br.: 257-842-9
                  CAS br.: 52315-07-8
               
               
                  920 g/kg
               
               
                  1. lipnja 2015.
               
               
                  31. svibnja 2025.
               
               
                  8
               
               
                  Pri ocjenjivanju proizvoda mora se posvetiti posebna pozornost izloženosti, rizicima i djelotvornosti povezanima sa svakom uporabom na koju se odnosi zahtjev za odobrenje, ali koja nije proučena u okviru procjene rizika aktivne tvari na razini Unije.
                  Odobrenja podliježu sljedećim uvjetima:
                  
                              1.
                           
                           
                              Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. Proizvodi se moraju koristiti uz odgovarajuću osobnu zaštitnu opremu u slučajevima kada se izloženost ne može na drugi način smanjiti na prihvatljivu razinu.
                           
                        
                              2.
                           
                           
                              Moraju se poduzeti odgovarajuće mjere za smanjenje rizika radi zaštite ekosustava tla i vodnog ekosustava. Takve mjere posebno uključuju sljedeće:
                              
                                          (a)
                                       
                                       
                                          Na deklaracijama odobrenih proizvoda i, ako su dostupni, sigurnosno-tehničkim listovima mora biti navedeno da će se industrijska uporaba vršiti u zatvorenom prostoru odnosno na ograđenoj nepropusnoj tvrdoj podlozi, da se svježe obrađeno drvo nakon obrade čuva ispod krova i/ili na nepropusnoj tvrdoj podlozi kako bi se spriječilo izravno ispiranje u tlo ili vodu, te da se eventualni ostaci proizvoda prikupljaju za ponovnu uporabu ili odlaganje.
                                       
                                    
                                          (b)
                                       
                                       
                                          Proizvodi ne smiju biti odobreni za industrijsku obradu uranjanjem ili prskanjem drva koje će biti izloženo vremenskim utjecajima, ako se ne podnesu podaci iz kojih se vidi da proizvod neće sadržavati neprihvatljive rizike, prema potrebi i primjenom odgovarajućih mjera za smanjenje rizika.
                                       
                                    
                                          (c)
                                       
                                       
                                          Proizvodi ne smiju biti odobreni za obradu vanjskih konstrukcija u blizini ili iznad vode, ili za obradu drva koje će se koristiti za vanjske konstrukcije u blizini ili iznad vode, osim ako se ne dostave podaci kojima se dokazuje da proizvod neće sadržavati neprihvatljive rizike, prema potrebi uz primjenu odgovarajućih mjera za smanjenje rizika.
                                       
                                    
                        
            
         (1)  Čistoća navedena u ovom stupcu bila je minimum čistoće aktivne tvari upotrijebljene pri ocjenjivanju provedenom u skladu s člankom 8. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.
      
         (2)  Za provedbu općih načela Priloga VI. Uredbi (EU) br. 528/2012, sadržaj i zaključci izvješća o ocjeni nalaze se na internetskoj adresi Komisije: http://ec.europa.eu/comm/environment/biocides/index.htm